ming030890/wiki-yue-high-quality huggingface dataset:
七股區

七股區喺臺灣臺南市嘅區，亦係台灣本島最西嘅行政區，北臨將軍區，東鄰佳里區、西港區，西濱臺灣海峽，南接安南區。台灣本島最西端喺呢區十份里嘅尖仔尾（國聖燈塔附近）。
該區屬濱海地區，地形多係潮汐灘地、沙洲、潟湖，沿岸多紅樹林，係候鳥群聚棲息之地，區內嘅曾文溪出海口溼地更係瀕臨絕種鳥類－黑面琵鷺全球最重要嘅棲息地。氣候上屬熱帶季風氣候，產業就以農業、漁業為主。

歷史
七股區早期係臺江內海嘅部分，後來因曾文溪改道，臺江內海逐漸陸化而形成陸地，而有漢人進入開墾。清領時期，有七人合股喺度開墾築寮，於是稱為「七股寮仔」或「七股寮」。1920年臺灣地方改制，喺呢度設置「七股庄」，歸臺南州北門郡管轄。戰後改設臺南縣七股鄉，曾經係臺灣重要嘅鹽場所在地，後來就因黑面琵鷺嘅造訪而聲名大噪。
1990年代經歷備受爭議嘅濱南工業區同七股國際機場開發案之後，喺台江國家公園嘅設立之下該開發案完全劃上句號。2010年12月25號臺南縣市合併升格後改稱七股區。

行政區劃
七股區行政區劃圖
本區面積廣大，聚落分布零散，冇個較集中、較大嘅市區。戰後設有25村，1964年下山村改名龍山村；1978年港東村、港西村合併成後港村，頂潭村、台潭村就合併成大潭村，成為23村。2010年12月25日改制後成為23個里，2018年1月29號里鄰整併係18里，並大概分為北、中、南三個區域：
北七股：大潭里、西寮里、後港里、頂山里、篤加里。
中七股：七股里、大埕里（行政中心）、中寮里、玉成里、溪南里、龍山里、鹽埕里。
南七股：十份里、三股里、永吉里、竹橋里、義合里、樹林里。

旅遊
喺七股區北堤堤坊嘅國聖燈塔
七股區新浮崙汕
七股區大潮溝同海埔魚塭
七股鹽山
臺灣鹽博物館
七股黑面琵鷺保護區
七股潟湖
七股鹽山
七股鹽場
臺灣鹽博物館
將軍休閒漁港
七股洋香瓜節：冬季瓜田白浪滔滔，產量全國第一。
頂山代天府
台潭龍安宮
卡迪站

卡迪站（英文：Khatib MRT Station，代號：NS14）係星加坡地鐵南北綫嘅地鐵站，1988年12月20號啟用。
白欖

白欖（粵拼：baak6 laam5；學名：Canarium album），又叫青果（ceng1 gwo2）、黃欖（wong4 laam5），係橄欖科橄欖屬嘅常綠喬木，原產地喺中國內地，而家喺廣東、廣西同雲南嘅西雙版納地區、福建嘅低海拔雜木林入面都可以搵到。白欖喺廣東同福建地區種得比較多。

樣
植株高10－20m，胸徑1.5m，成樖嘢有似漿糊咁黐嘅芳香樹脂；細枝粗5～6mm，有啡黃絨毛，但好快就甩。葉橢圓，羽狀複葉，細葉9～15嚿，大葉多數11、13、15嚿，對生兼革質，似圓角披針；先端漸尖，下網脈有細嘅點，似竇。花屬圓錐花序，白，味香；細花仔有20－300朵，雖然兩性或雜性，但大多數都係花公，兩性花比較少見；萼似杯，花瓣白，有6條芯，其中芯公冇毛，芯乸有毛兼超密；每年5～7月開花。果屬核果，樣似橢圓或樹葉，長大概3cm，啱結果時綠，熟時轉淡黃，籽硬；雖然喺每年8～10月結果，但係結果率凈得花嘅10%到（每10朵花凈得1朵係結果）。

用途
佢可以用嚟做生果或浸茶嚟飲，重可以加工成蜜餞；核可以榨油，而佢啲木可以用嚟整農具同傢俬。做生果生食時，開頭雖然食落去好嚡，但𡁻爛之後變甜。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
喺中醫學嚟講，白欖可以用嚟做清肺藥同喉嚨痛藥，可以醫喉嚨痛嘅病。

係「和平」噉解
喺歐美嗰邊，有本《聖經·創世紀》嘅書話咗噉嘅古仔：
由於大地俾洪水浸咗，留喺部船度嘅諾亞一個唔該，執返自己條命仔，結果佢喺某一日放咗隻鴿嚟睇下啲水係咪退嗮。結果隻鴿飛返嚟嗰時就擔咗條啱啱摘咗落嚟無耐嘅橄欖枝俾諾亞，佢先至知洪水已經退嗮先至返到陸地嗰度。後嚟啲人就將鴿同橄欖話成係和平嘅象徵。

檳榔
過年嘅時候，潮州人鍾意喺全盒嗰度放青橄欖。潮州人會叫橄欖做珍果或者檳榔。

數白欖
内文：數白欖同Rap
數白欖係中國已經流傳咗好耐嘅民間風俗仔，係俾平民百姓鍾意咗嘅街頭娛樂，喺而家嚟講屬Rap歌嘅品種。
伍立德

伍立德（英文：Luther Ng)，香港電台電視部編導、記者，做過香港記者協會執委。

背景
伍立德喺一個香港基層家庭長大。佢阿爺喺香港開埠初期從廣東搬去香港西環南打工。阿爸喺戰前喺香港出世，做文員。阿媽係一個縫盤女工，經歷過歷石硤尾大火。伍立德細個住鑽石山木屋同深水埗板間房。伍立德喺2008年香港電台新聞部報道政府第一期《活化歷史建築伙伴計劃》接受訪問嘅時候，講佢細過喺好出名嘅古蹟雷生春住過八年。聽講因爲佢屋企窮，所以屋主雷亮後人俾佢哋入住嗰座唐樓，唔收佢哋租。
伍立德先後入讀循道學校、循道中學、中華基督教會基元中學（同演員萬綺雯同屆），之後到澳洲墨爾本升讀高中。佢喺澳洲皇家墨爾本理工大學傳理系畢業，主修電視電影及政治。之後返香港，喺亞洲電視做過嘢，然後去香港大學社工系修讀碩士。當時佢嘅系主任係後來做咗香港特區政府勞工及福利局局長嘅羅致光。1998年開始喺香港電台電視部做，擔任記者同編導，拍攝紀錄片同專題。

採訪六一三被襲
2014年6月13號，伍立德到立法會採訪反新界東北撥款示威，夜晚八點影到好多個幪面人破壞立法會大樓。6月14號凌晨，佢喺立法會示威區採訪留守人士嘅靜坐，佢哋以大學生為主。期間懷疑因爲伍立德影到警方武力清場，有七個警察用武力襲擊伍立德，然後抬佢走。事後屬政府部門嘅香港電台罕有發表聲明，譴責亦係政府部門嘅警方以粗暴手法對待香港電台前線人員進行正常採訪，表示強烈不滿。
根據明報文章，伍立德表示當時佢「未被查問一句就被警員押走」，「中咗好多拳」。文章描述警察以「撒謊形式執法」。指揮官當晚命令手下「移走」佢，佢未有任何反應，就被幾個警員衝上前話：「先生，你好激動呀！你好激動呀！」之後係拳來如雨。伍立德喺文章度講，「後來，我訪問過幾個613示威者，佢哋都有類似遭遇，先被硬指情緒激動，再俾人拳打。呢個似乎唔係巧合個別警員應對，而係越嚟越普遍嘅統一手法。究竟喺咪警察學院訓練嘅一部分？定係上層的指示？警方需要認真交代。」
伍立德曾公開表示，事件亦令佢積極參與香港記者協會新聞自由工作。佢做過香港記者協會執委（2015-2016 及 2016-2017）。

電影《對倒》
2016年9月伍立德為籌備及拍攝電影《對倒》而暫別香港電台，拍攝完之後返咗去電視台做嘢。電影喺2018年公映。
李茵彤

李茵彤（英文：Lee Yan Tung Desta，1999年12月21號—），係香港嘅一位女歌手同演員。

簡歷
李茵彤於1999年12月21號喺香港出世，佢曾經參加過香港無綫電視嘅大型歌唱選秀節目《聲夢傳奇2》，並成功入圍第十八強。
張毓軒

張毓軒（Shin Cheung）係香港男演員，入行之前做過Model同專業西廚，後來進修戲劇跟住約莫2021年出道，2023年領銜主演ViuTV電視劇《那年盛夏我們綻放如花》而開始獲留意。
林夕童

林夕童（Lam Chik Tung，4月1號—）係香港女藝人，2022年第32期無綫電視藝員訓練班學員，畢業後加入無綫電視。
寶麗金

寶麗金（英文：PolyGram），唱片公司之一，1999年畀環球音樂收購，之後合併。佢曾經做過世界最大間嘅唱片公司，收購過好多出名嘅唱片公司，所以有好多品牌。喺一九六二年創立，嗰時荷蘭嘅飛利浦，同德國嘅西門子，各佔一半股份。一九七二年，改名寶麗金。到一九八七年，菲利普買嗮全部股份。一九九八年，賣畀環球音樂同環球影業老闆，之後同環球音樂合併。

合約歌手
寶麗金歷嚟收過唔少合約歌手，包括王馨平、李克勤、李健達（中文：李健達）、何家勁、吳君如、周慧敏、洪楗華（中文：洪楗華）、徐小鳳、張學友、張國榮、梅艷芳(正東唱片合約歌手)、許志安(正東唱片合約歌手)、陳慧琳(正東唱片合約歌手)、陳慧嫻、區瑞強、陳百祥、曾志偉(正東唱片合約歌手)、黃凱芹（中文：黃凱芹）、黎明、鄭中基、鄭嘉穎、鍾鎮濤、關正傑、譚詠麟、露雲娜等人。
翔龍灣

翔龍灣（英文：Grand Waterfront）喺香港九龍土瓜灣，係一個大型商住樓，喺土瓜灣新碼頭街 38 號。呢層樓係由恆基兆業地產同埋香港中華煤氣夾份起，以前係煤氣南廠重建項目。佢總共有 5 座高層樓宇（1、2、3、5、6 座），地下同一樓係商場，二樓同三樓係停車場，住宅房由 5 樓至 62 樓。停車場同 5 樓之間有電梯大堂同埋住客會所。佢喺2007年5月入伙。
翔龍灣旁邊有巴士總站、渡輪碼頭（只有去北角碼頭）、停車場、牛棚藝術村同埋土瓜灣室內運動場。
閩南話

閩南話（粵拼：man5 naam4 waa6*2，閩南語白話字：Bân-lâm-oē），亦稱為Hōh-ló-ōe（閩南白話字）、河洛話、福佬話、鶴佬話等等，喺臺灣又叫臺灣話、臺語，南洋華人俗稱福建話，係屬於漢藏語系漢語族閩語支嘅語言，亦係最有影響力嘅閩語，分布喺福建南部、臺灣、廣東嘅潮汕地區、海陸豐地區、惠州部分地區、雷州半島、海南島、閩西龍巖市區同埋漳平一帶、閩東寧德市嘅福鼎一帶、浙江南部蒼南、平、陽洞頭部分地區同埋東南亞一啲國家同地區。

漳泉片
漳泉片，就係本土閩南語。漳州同泉州係語言學範疇嘅各種閩南方言嘅發源地，所有閩南方言嘅源頭都係漳州話同泉州話。漳、泉方言內部有啲差異，主要係音韻系統方面有啲唔同，但係相互之間有嚴格嘅對應關係；語法同埋用詞就基本一致。明清以來出現嘅廈門話同臺灣話（兩者非常之似），都係直接由漳、泉各縣（市）方言混合而成，體現咗亦漳亦泉、唔漳唔泉嘅特色。而因為經濟發展較快同對外交流頻密，廈門話同臺灣話亦被國內外人士睇成典型嘅閩南話。閩臺片嘅閩南話內部較為統一。東南亞嘅福建話亦就係指閩臺片嘅閩南話。
鶴佬話都係閩南話分裂嘅一支。鶴佬話唔係潮州話，兩者相比，鶴佬話同番漳泉片溝通容易好多。用鶴佬話嘅地區有：汕尾，海豐，陸豐同惠東一部分嘅地方。鶴佬人係以前香港四大民族之一。

浙南片
明末清初時期，有好多閩南人（主要係龍溪、海澄、漳浦、安溪、惠安、同安等地）搬去浙南嘅蒼南縣、平陽縣、玉環、洞頭一帶同埋福建東北部嘅福鼎、霞浦一帶。浙南同閩東地理相連，口音亦相近，呢個片區統稱為浙南片。閩南話傳入浙南、閩東地區後，由於自身嘅演變同埋受周圍方言（浙南係甌語，閩東係福州語系）嘅影響，同閩南本土嘅閩南話形成一定差別，蒼南人習慣將呢種方言稱為「浙南閩語」。現代嘅浙南閩語同閩臺片嘅閩南話相比較，主要係入聲韻、鼻化韻嘅退化消失同埋用詞方面嘅差別。但整體嚟講，浙南閩語基本重係保留咗本土閩南話其它嘅特色。相對嚟講，浙南閩語比潮汕話更加接近閩臺片閩南話。

潮汕片
潮汕話亦都叫潮州話，同漳泉片嘅閩南語有好多相似嘅地方，但互相之間差別重係非常明顯。佢嘅語法同漳泉片相同，詞匯亦有高度嘅對應，語音語調上就有明顯嘅差異，即使係噉，彼此雖然各講各嘅，但係重算係溝通到，基本上潮閩雙方都可以好快融入對方嘅語系。喺潮汕話同漳泉片相交融嘅地區，兼具有兩者嘅發音特色，好似福建嘅詔安，新加坡等。潮汕話除咗分布喺廣東省潮汕地區之外，重廣泛分布喺東南亞眾多潮汕人聚居嘅地方。
而家用潮州話嘅地區主要有：汕頭市、潮州市、揭陽市等市同埋所屬各縣區，重有海外潮人聚居嘅地方。另外，泰國曼谷同埋其他城市嘅唐人街（Chinatown），法國巴黎嘅唐人街，柬埔寨大部分嘅華人，越南一部分嘅華人講潮州話。全世界大概有3000萬人以潮州話為母語。

海南片
海南話據講係由閩南（有人[邊個？ ]話係莆田）人遷移過去之後同當地語言混合後形成嘅一種閩方言。
海南話以文昌話為代表，同其它片區嘅閩南語嘅差別最大。
2024開運救兵

《2024開運救兵》（英文：2024 Prosperity Guardians（EPG用名） / 2024 Relief Troops（網站用名）），係香港無綫電視嘅玄學節目，由陳國麟、黃紫恩主持，聯同三位師傅Depp、羅泳嫻同慧慧為嘉賓提供開運貼士。
節目喺2024年2月12號到2月23號逢禮拜一到五20:30到21:00喺J2播。
草尾毅

草尾毅（草尾 毅‎, くさお たけし?, Kusao Takeshi）（1965年11月20號—）係日本男演員、配音員、旁白、主持人兼歌手，埼玉縣所澤市人，依家隸屬青二Production。
代表作有真田遼／烈火之遼（魔神壇鬥士）、櫻木花道（男兒當入樽）、杜拉格斯（日文：トランクス (ドラゴンボール)）（龍珠）同埋K隆星人（Keroro軍曹）。
古川登志夫

古川登志夫（1946年7月16號—）原名古川利夫，係日本男配音員、演員同劇作家，響栃木縣下都賀郡大平町出世，隸屬青二Production。比較出名嘅作品有福星小子（諸星當）、北斗之拳（希恩）、龍珠Z（笛子魔童）、機動戰士高達（凱西登）同埋ONE PIECE（波德卡斯·D·艾斯）。
水樹奈奈

水樹奈奈（粵拼：seoi2 syu6 noi6 noi6；日文：水樹 奈々(Mizuki Nana)；1980年1月21號—）係日本嘅女配音員兼歌手。四國地方愛媛縣新居濱市人。

簡介
細細個開始就以演歌歌手為夢想，接受老豆嘅嚴格歌唱訓練，5歲首度登台，小學至初中時經常喺四國地區嘅各種歌唱比賽攞獎。中三嗰陣喺「瀨戶內卡拉OK歌謠賽十周年記念全國大賽」贏得總冠軍，獲得其中一位評判賞識，邀請佢去到初中畢業之後去東京發展。
高中嗰陣就讀堀越高等學校藝能科，儘管有所屬嘅經紀公司，但遲遲未有歌手出道嘅機會，期間入讀代代木動畫學院聲優科，1997年以配音員出道。
2000年舉行第一場演唱會，俾King Records監製三嶋章夫所賞識，其後正式成為King Records嘅歌手。至今共推出33張單曲、10張原創大碟同2張精選集，歌手出道嗰陣嘅唱片唔賣得，但之後就穩步上揚。
演唱會規模亦都越嚟越大，2005、06年兩度喺日本武道館嘅舉行演唱會，係繼椎名碧流後第二位踏足呢度嘅配音員；2007、08年更先後成為首位喺橫濱體育館、埼玉超級體育館同國立代代木競技場舉行個人演唱會嘅配音員。
2009年首度參與紅白歌唱大賽，成為至今唯一能夠參與紅白歌唱大賽嘅配音員；2010－14年，佢都有份參與紅白歌唱大賽。
2011年12月3號及4號首次登上東京巨蛋，係史上第八位以個人名義登上東京巨蛋、第四位連續兩天開唱嘅日本女性歌手，亦係第一位配音員能夠喺東京巨蛋舉行演唱會。
顧家彥

顧家彥，香港親中派人士。
佢讀書時已住喺九龍城，住咗40幾年，喺九龍城從事一啲社區工作。有時會就九龍城市區重建嘅議題向傳媒發表意見，並且幫助市建局宣傳有關政策，因而得到一啲關注。

政治立場
佢係香港親中派人士，透過關愛隊支持並推廣北京未經諮詢或香港人同意，強行訂立嘅《港版國安法》。
陳龍傑

陳龍傑，香港親中派民主建港協進聯盟政治人物，曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳龍傑曾經以民建聯名義參選地區委員會界別（深水埗），攞到92票，成功當選。
梁穎雯

梁穎雯，香港親中派人士。凱銀信託執行董事兼總經理。擁有16年離岸家族信託工作經驗，曾任職中銀國際等公司。

政治立場
佢係香港親中派成員，主張香港青少年前往大灣區發展，又話香港要融入中國內地大陸發展。
郭康平

郭康平，香港親中派政治人，喺福建出世，鴻星聯合集團執行董事。
何國偉

何國偉，香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到589票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
凌桂珍

凌桂珍係香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到535票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
楊卓明

楊卓明，香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到557票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。。
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
狄志遠

狄志遠，SBS，BBS，JP（Tik Chi Yuen，1957年9月24號—）係香港政治人，前香港民主黨成員，做過副主席，早期被視為泛民主派中較主流泛民溫和嘅人士。2015年因為政改立場同個黨有唔同意見而退黨，創辦中間派組織新思維同做埋主席，但其後政見逐漸傾向親中派。2021年再次晉身立法會，自稱非建制派。

早年生涯
狄志遠早年喺九龍黃大仙嘅徙置區長大。阿爸係一名司機，阿媽係工廠工人。

泛民主派成員（1991年－2015年）
狄志遠喺1991年到1995年代表匯點（民主黨前身）做過香港立法局新界北議員，但無尋求連任，淡出政壇，仍保持民主黨員身份。
曾經參加2000年立法會選舉委員會界別分組選舉。
2006年到2008年，狄志遠做咗民主黨副主席。佢2008年出山參選立法會選舉，參選社會福利界，輸畀獲多數泛民主派支持嘅張國柱。
2012年，狄志遠因為積極支持港府推行德育及國民教育科，同主流泛民相反，而被何俊仁批評。
2015年，狄志遠因為接受政改方案可以「袋住先」，同黨嘅立場唔同，決定退黨，同黃成智等前民主黨成員另行創辦中間派組織新思維同做埋主席。

新思維時期，重返立法會前（2015年－2021年）
媒體曾經多次報道，新思維同中聯辦有唔少嘅往來，中聯辦甚至喺2016年香港立法會選舉安排配票畀喺九龍西代表新思維參選嘅狄志遠。對於呢啲關係，狄志遠亦公開承認，新思維得到中聯辦嘅關心，不過，佢最後都係落選。其後新思維嘅路線被部分成員批評，其後呢啲成員更退黨抗議。
另外，喺2017年香港行政長官選舉入面，佢亦好早就支持林鄭月娥。例如，佢早喺林鄭月娥仲係辭職休假嗰陣，已經陪佢去慈雲山長者屋探訪長者，預先為參選特首熱身，又喺《經濟日報》發表評論文章形容另一參選人曾俊華喺中央多次勸退下仍然參選係「衝紅燈」，有啲評論就話佢儼如中聯辦代言人。
喺2018年11月香港立法會九龍西地方選區補選，佢同多名親北京派政治領袖同立法會議員，包括李慧琼、鄭泳舜、蔣麗芸、吳秋北、梁美芬、邵家輝，葉劉淑儀等人同台支持陳凱欣，話陳凱欣係一個做實事嘅人，又呼籲中間選民唔好被動、唔好逃避。

重返立法會（2021年起）
喺北京單方面未經香港人同意修改香港選舉制度之後，因為直選議席數目大幅倒退同埋參選要經過政府單方面嘅國安審查，泛民主派同香港本土派好多都對參與選舉持負面態度，但狄志遠仍然參與2021年舉行嘅選舉委員會選舉。最後佢只能夠抽籤當選選委，成為咗整個選舉委員會入面唯一一個當選，新定義之下嘅「非建制派」，之後响第7屆香港立法會選舉參選社會福利界功能界別，以1400票當選，被視為唯一一位當選嘅香港中間派立法會議員。
重返立法會後，雖然佢以中間派或非建制派自居，但佢有時亦得到親中派媒體幫佢造勢宣傳，又有參與一啲親中派嘅行動，例如喺2022年2月中習近平就香港武漢肺炎疫情問題發表講話，佢就有份參與親中派全體「感謝習近平總書記作出重要指示」嘅聯合聲明。另外，喺李百全上任廣播處長主理香港電台之後，一啲民主派聲音被進一步打壓，但狄志遠反而大讚港台定位清晰，向社會發放國安觀念。

濕碎嘢
狄志遠係一位蝙蝠俠發燒友。
黃萬成

黃萬成係香港親中派政治人物兼社會福利界人士。

選舉經歷
曾經參加2000年立法會選舉委員會界別分組選舉。
喺2021年9月，佢成為香港特别行政區選舉委員會社會福利界委員。
葉偉明

葉偉明，MH（1965年—）係香港立法會勞工界功能界別前議員，香港工會聯合會權益委員會副主任。

選舉經歷
曾經參加2000年立法會選舉委員會界別分組選舉。
喺2021年9月，佢成為香港特别行政區選舉委員會勞工界委員。
范國輝

范國輝，香港親中派政治人。
曾經參加2000年立法會選舉委員會界別分組選舉，2007年香港區議會選舉。
郁德芬

郁德芬，香港親中派政治人物兼社會福利界人士，心光盲人院暨學校院長。

選舉經歷
郁德芬自1982年畀政府委任做荃灣區議員，開始涉足政治。到1994年起就畀中國委任做港事顧問，之後佢一直參加推委同選委會選舉，除咗2006年佢參加咗民主派嘅民福一二團隊之外，其餘時間都係屬於親中派。
喺2021年9月，佢成為香港特别行政區選舉委員會社會福利界委員。之後佢喺李家超無提政綱嘅情況下，有份提名李家超參與2022年香港行政長官選舉。
邱浩波

邱浩波，香港親中派政治人物兼社會福利界人士。

選舉經歷
曾經參加2000年立法會選舉委員會界別分組選舉。
喺2021年9月，佢成為香港特别行政區選舉委員會社會福利界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
陳抗生

陳抗生係香港親中派政治人物兼中醫界人士。

選舉經歷
曾經參加2000年立法會選舉委員會界別分組選舉。
喺2011年香港選舉委員會選舉入面，佢攞到1092票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
關之義

關之義係香港親中派政治人物兼中醫界人士，有時會就中醫相關題目接受傳媒訪問。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉經歷
曾經參加2000年立法會選舉委員會界別分組選舉。
喺2011年香港選舉委員會選舉入面，佢攞到963票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
林國强

林國强，香港親中派政治人物兼中醫界人士。

選舉經歷
曾經參加2000年立法會選舉委員會界別分組選舉。
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
林家榮

林家榮係香港親中派政治人物兼中醫界人士。

選舉經歷
曾經參加2000年立法會選舉委員會界別分組選舉。
喺2011年香港選舉委員會選舉入面，佢攞到600票。
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。
張萬添

張萬添，香港親中派政治人，2023年香港區議會選舉後被政府委任做區議員。
張宗

張宗，香港親中派政治人，任職華潤集團。
曾經參與2023年香港區議會選舉，後成為區議員。
胡偉雄

胡偉雄，香港親中派政治人。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，胡偉雄曾經以無申報政治聯繫名義參選地區委員會界別（中西區），攞到54票，未能當選。
胡汶軒

胡汶軒，香港親中派政治人，從事金融投資。

政治立場
佢嘅政治立場係親中派。

選舉經歷
喺政府大幅度削減直選議席同排除民主派參選嘅2023年香港區議會選舉，胡汶軒曾經參選地區委員會界別（中西區），攞到105票，成功當選。
鍾燿徽

鍾燿徽，香港親中派政治人。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，鍾燿徽曾經以工聯會名義參選地區委員會界別（中西區），攞到66票，未能當選。
龔清海

龔清海，香港親中派人士，香港萬眾集團董事局主席。

政治立場
佢係親中派人士，喺武漢肺炎疫情期間曾經向閩江學院捐贈咗一萬個口罩。
金美黎

金美黎（英文：Nicole Kam Mei Lai，1994年1月4號—）係香港女模特兒，喺2017年度香港小姐競選入圍最後十強，隸屬種星堂。
鼓浪嶼

鼓浪嶼（嶼讀罪，粵拼：gu2 long6 zeoi6；閩南白話字：Kó͘-lōng-sū）係福建廈門一個島仔，得1.77平方公里大。响中國史上，鼓浪嶼係大清除咗上海之外，另一個畀外國用嘅公共租界。喺2017年7月8號獲聯合國教科文組織通過成為世界文化遺產。
香港演員吳孟達喺度出世。
沙比柏

沙比柏（英文：Al Shabab FC）係沙地阿拉伯利雅得嘅職業足球球會，依家踢緊沙地職業足球聯賽。
吉隆坡國際機場

吉隆坡國際機場（馬來話：Lapangan Terbang Antarabangsa Kuala Lumpur，英文：Kuala Lumpur International Airport，KUL）係馬來西亞主要國際機場同規模最大嘅機場，曾經榮獲Skytrax評價全球僅30間四星級機場之一嘅榮譽。
機場喺吉隆坡50公里以外嘅雪邦，由馬來西亞政府所持有嘅國庫控股公司控股60%嘅馬來西亞機場控股集團經營。機場喺1998年6月27號正式啟用，取代梳邦國際機場。吉隆坡國際機場標語係「一個新的方式走向世界」（The New Way To The World）。

歷史
1990年，由於梳邦機場已經無法容納將來人數上升嘅情況，所以馬來西亞首相馬哈迪就決定起一個新飛機場以取代梳邦機場。

主要設施
機場内部指示牌以英文、馬來文、中文、日文同阿拉伯文書寫。另外，機場亦使用英語、馬來語、華語同日語做機場資訊同通知嘅廣播語言。
吉隆坡第一國際機場主航站樓
吉隆坡第一國際機場A衛星航站樓
吉隆坡國際機場第一國際機場指揮塔
吉隆坡國際機場捐獻箱

跑道
吉隆坡國際機場有三條平行跑道，其中14L-32R主要供應第一國際機場航班，15/33盡量供應第二國際機場航班專用，而14R/32L係第一國際機場同第二國際機場航班共有嘅跑道。
2006年，機場管理機構開始加寬跑道，方便馬來西亞航空同其他航空公司嘅空中巴士A380降落。

行李處理系統（BHS）
吉隆坡國際機場行李處理系統24小時運作，以條形碼嚟辨別同分配行李。呢個系統用嚟處理入境、出境同轉機乘客行李、利用全長3300米世界最快嘅行李輸送帶。條形碼掃描器負責閱讀國際航空運輸協會嘅行李條碼，運送佢哋去目的地。
另外，管理機場亦開始使用RFID行李分配系統，成為世界第2個機場用RFID。

機場消防
吉隆坡國際機場滅火同拯救工作由馬來西亞消防處–機場消防隊（AFRS）負責。吉隆坡國際機場一共有兩個消防局。
吉隆坡第一國際機場室内環景

機場鐵路
設有吉隆坡機場電車（Aerotrain，旅客捷運系统）連接主航站樓同衞星航站樓A。
6吉隆坡機場快線
由機場到吉隆坡中央車站大約28分鐘。
7吉隆坡機場支線
由機場到吉隆坡中央車站大約35分鐘，中途停5個站。

KLIA
KLIA標誌
一號航站樓由日本出名建築師黑川紀章設計，採用嘅概念係「森林中的機場，機場中的森林」，主航站樓四周畀綠蔭環繞，A衛星航站樓中央設有露天室，外面有熱帶雨林風景。
主航站樓（Main Terminal）：主要用嚟做候機大廳，同時又係終端航站樓同衛星航站樓航班值機櫃檯所在地。
終端航站樓（Contact Pier Terminal）：連接主航站樓，左右兩邊A區同B區各有11個登機口，服務馬來西亞國內航班、東南亞航班以同使用窄體飛機執飛嘅航班。
A衛星航站樓（Satellite Terminal A）：十字形獨立建築，通過接駁快軌同終端航站樓連接， 設置為C區，一共有27個登機口，服務國際航班同使用寬體飛機執飛嘅航班。

KLIA2
KLIA2標誌
低成本航站樓迅速達到容量極限，2014年5月9號低成本航站樓（LCCT）正式關閉，所有喺低成本航站樓運營嘅航空公司將航班轉移到2號航站樓（KLIA2），KLIA2喺2014年5月2號正式投入使用。
二號航站樓由馬來西亞HL建築設計集團有限公司同AAP建築團隊設計，採用嘅概念係以一系列簡單摺疊飛機環繞成座建築。二號航站樓雖然係廉價航空航站樓，但亦設有登機橋、貴賓候機室同好多唔同種類商店。主要服務亞洲航空同其他廉價航空。

低成本航站樓 LCCT
低成本航站樓（Low Cost Carrier Terminal）喺2006年正式開放，曾經專服務亞洲航空同全亞洲航空航班，2014年5月9號開始畀KLIA2取代並關閉。

吉隆坡城市航站樓
吉隆坡城市航站樓（KL City Air Terminal）：喺吉隆坡中央車站。乘搭馬來西亞航空、汶萊皇家航空、國泰航空、阿聯酋航空同阿提哈德航空班機乘客可以喺吉隆坡中央車站辦理登機手續以及行李託運並領取機票，之後乘搭吉隆坡機場快線或者吉隆坡機場支線。乘客無需再次喺吉隆坡國際機場航空公司櫃檯再排隊辦理登機或行李託運手續。

大件事
内文：金正男被殺案
2017年2月13號，北韓領導人金正恩嘅同父異母阿哥金正男喺KLIA2準備登機前往澳門時畀兩名女子以VX神經毒劑暗殺，喺送院途中死亡，兩名女子期後畀馬來西亞檢方以謀殺罪起訴。2019年3月11號，因控方撤回控狀，莎阿南高庭宣佈釋放印尼籍被告西蒂·艾莎。2019年4月1號，原本以謀殺罪被起訴嘅段氏香，被檢方改以「以危險武器致他人受傷」罪名起訴。段氏香當庭表庭認罪，法院判處段氏香三年四個月監禁。
朱載垕

朱載垕（1537年3月4號—1572年5月26號）係大明第十三任皇帝，1566年到1572年在位，跟廟號叫明穆宗，因為年號係隆慶，又叫隆慶皇帝。
明穆宗係明世宗朱厚熜個仔。
明穆宗在位初期，用人不疑，文有徐階、高拱、張居正、楊博，武有譚綸、王崇古、戚繼光、李成梁。喺呢段時間，大明社會比較穩定，經濟比起嘉靖時期有咗較大嘅改觀，所以後世嘅史學家叫呢段時間做「隆慶新政」。
但係，由於佢縱情聲色，最後亦因為咁而死於女色，終年36歲，謚號叫做契天隆道淵懿寬仁顯文光武純德弘孝莊皇帝。
穆宗過身之後，由佢個仔朱翊鈞繼位，就係明神宗。
吳保錡

吳保錡（英文：Poki Ng；1991年1月25號—），係香港男歌手同藝人，2018年透過參加ViuTV選秀節目《Good Night Show 全民造星》入咗最後廿強而入行，做咗男子偶像組合ERROR成員。喺2022年推出咗個人單曲《猥瑣》，成為2022年度嘅樂壇男新人。

2015-2020年
吳保錡於2015年出道，曾經參選《猛龍特囧》香港網絡男神選舉及拍攝《奇緣灰姑娘》和《男人唔可以窮》等電影，當時英文名為Kelvin。2017年尾至2018年初曾參加亞洲電視「你的藝人」藝員招募活動並幾乎簽約。2018年透過參加ViuTV嘅選秀節目《Good Night Show 全民造星》進入廿強而令大眾認識，比賽結束之後同肥仔（梁業）、DeeGor（何啟華）同193（郭嘉駿）組成男子偶像組合ERROR， 喺同年12月2號推出歌曲《404》作為出道作品。之後同ERROR其他成員一同參加ViuTV節目《花姐ERROR遊》，佢挑戰食辣拉麵同生吞魚頭嘅勇敢表現獲得唔少讚賞，佢嘅金句好似「快吞轟」及「唯快不破」更加流行一時。同年9月《花姐ERROR遊2》推出，而組合ERROR亦喺10月2號喺麥花臣體育館演出首次Talk Show《人到中年 口不擇言》ERROR道歉招待會，呢次嘅演出備受讚賞。
吳保錡細細個就鍾意音樂，識得彈琴同埋吹小號，除咗以ERROR身份推出嘅團體歌曲外，佢同時亦都以獨立音樂人身分PØK1同其他音樂人包括JNYBeatz、Delta T及Madboii等合作自資出咗好多首歌。喺訪問入面佢曾經表示喺2020年佢決定每月出一首歌，而喺2020年最後佢總共自資出咗15首歌，同JNYBeatz及Delta T合作嘅歌曲《Can't Stop》就幾受樂評人好評。

2021年
年頭因爆出三角戀緋聞而短暫宣佈休息。四月時《ERROR自肥企畫》熱播，吳保錡喺節目中成功完成高難度嘅片石及電結他挑戰，令觀眾重新認識佢嘅真性情並對佢改觀。節目結束播放後，吳保錡亦以獨立音樂人身分PØK1推出一手包辦曲詞嘅歌曲《W.W.W.M》，繼續佢喺音樂上嘅創作。之後ERROR喺7月12號推出嘅派台歌《我們不chok》亦由佢聯同JNYBeatz同埋Delta T共同作曲。喺8月，吳保錡同ERROR成員為日本動畫電影《鱷魚君最後的100天》配音，呢次係佢首次擔任電影配音工作。
另外，吳保錡係服裝品牌 Lost Life及Øbeginning1嘅創辦人。其中Lost Life曾經同華爾登餅店合作推出月餅、同潮牌Ad-Lib合作推出「快吞轟」Tee仲有和服、同口罩品牌WM Project推出多款口罩，仲有同日本品牌6dots合作推出背囊等產品。喺2022年就推出咗個人玩具品牌TriMeToy。

2022年
4月18日，吳保錡首次以ERROR成員名義推出獨唱單曲《猥瑣》，MV喺ERROR官方YouTube頻道首播。《猥瑣》亦得到咗Chill Club榜冠軍。，同年9月30日推出第二首作品《羅曼蒂克衰亡史》。於11月23日推出第三首個人派台作品《Am I Crazy?》，呢首歌搵咗日本作曲班底主理，充滿J-Rock味道，同先前兩首作品嘅風格截然不同。呢一年佢喺《新城勁爆頒獎典禮》獲得「勁爆新人」獎項。
呢一年佢亦都出任咗NowTV 2022年世界盃嘅宣傳大使。另外於12月16-19日ERROR亦喺九展Star Hall舉行咗四場《明星生活》live show，呢次演唱會嘅飛亦都迅速賣完。

2023年
4月20日推出第4首個人單曲《Echo My Heart》。5月8日喺《Chill Club推介榜年度推介22/23》上獲得男新人銀獎。ERROR首部擔正演出嘅電影《陰目偵信》亦定檔喺8月10日上映。
2023年8月1日，古巨基公佈「I Really Love To Sing」音樂企劃第十回，佢同30位新晉歌手翻唱於2005年推出並收錄於同名專輯嘅歌曲《星戰》，當中嘅新晉歌手包括吳保錡。
2023年9月22日推出第5首個人單曲《黑貓》。

2024年
拍攝將近一年嘅跑步節目《公司冇逼我跑馬拉松》喺1月份播出並大受歡迎。節目一眾主持同Kolor合作推出以跑步為主題嘅歌曲《一二一二》，另外亦有保錡同Kolor主音Sammy合唱嘅派台版本。
喺1月21日舉行的渣打馬拉松以45分完成10k賽事，比去年快接近10分鐘。
2月時受邀去中文大學做演講嘉賓，同在場學生分享演藝事業嘅見聞。
於4月同歌手方晧玟合作推出歌曲《人間垃圾》。5月時創作歌手Goo Chan受佢嘅「笑一個」行動啟發創作咗一首歌，兩人之後合作推出歌曲《笑一個》仲喺旺角街頭進行咗一次「笑一個」busking。
喺6月22日舉行嘅《飛越啟德 100KM 跑步機慈善挑戰賽2024》，聯同「大埔民間體育會」成員陳安立、網紅 Melody 及 ERROR《我們不Chok》同埋《猥瑣》MV導演何圖，一齊參加10K組別嘅室內跑步接力賽，並贏得冠軍。
7月5日受邀去荃灣公立何傳耀紀念中學同學生們分享追夢嘅感受；講及「改變」同埋「先苦後甜」兩個命題。
同月12日，同肥仔一齊到東華三院陳兆民中學做一個DSE放榜分享。
喺11月推出個人歌曲《跑吧，小丑》。
喺年底嘅ERROR團綜《ERROR死腳膠千萬巨蛋自作夢》以另一個身份Meatlover出演。

軼事
因經常爆出金句而為人熟悉。金句包括「快吞轟」、「貧窮限制工作態度」、「地底泥」同港普金句「禾Bu是賣飛滴」等
2023年首次參加《第25屆渣打香港馬拉松》10公里項目，最終以55分鐘完成賽事。之後佢亦繼續參加各式馬拉松比賽，自稱係「音樂運動員」﹐其後與柳爺柳俊江共同創立「大埔民間體育會」，與大埔街坊一同跑步
出道4年獲得多次銀幕接吻機會，但只同男人接吻。
2024年threads興起，佢喺threads發起「笑一個」行動，散播正能量，人稱「ViuTV笑一哥」。

個人音樂作品
註：組合名義嘅音樂作品，請睇ERROR。

派台歌曲成績
註：組合名義嘅派台歌，請睇ERROR。
（*）喺榜上
（-）未能上榜
（×）冇派去該台
（(1)）兩週冠軍

個人品牌發展
吳保錡係服裝品牌Lost Life
嘅創辦人。其中Lost Life曾經同華爾登餅店合作推出月餅 、跟潮牌Ad-Lib合作推出「快吞轟」Tee與和服
、與本地街頭品牌 PROJECT 4 聯乘推出「唯快不破」系列包括Tee、褲子和外套、同口罩品牌WM Project推出多款口罩 同埋同日本品牌6dots合作推出背囊等產品。
自2023年起，Lost Life配合保錡熱愛跑步嘅蛻變，開始推出運動用品，如跑褲、跑衫等。
另外亦喺2022年開設個人玩具品牌TriMeToy，推出一系列以佢本人為設計藍本嘅Dadeily玩具。
幫港發聲

幫港發聲（Sing Majority）係一個以Facebook、Instagram同YouTube為平台嘅網絡媒體，內容以批評同諷刺中共和香港親中共派同佢哋嘅支持者為主，而家有超過14萬追蹤者。

舉辦滴答樂壇我最討厭的頒獎禮
喺2021年1月，幫港發聲舉辦咗「滴答樂壇我最討厭的頒獎禮」，由網民選出「我最討厭的男歌手、女歌手」。唔少網民都提名一啲曾經發表親中，撐警言論嘅藝人。經過提名之後，「我最討厭的男歌手」最後五強有陳偉霆、劉德華、周柏豪、鍾鎮濤同埋譚詠麟，而「我最討厭的女歌手」最後五強就有楊千嬅、肥媽、劉美君、黎瑞恩同埋譚嘉儀。有網民話對於一向「表忠」嘅容祖兒、鄧紫棋、歐陽靖同埋陳小春等未有入圍感到失望，亦有人話唔明點解譚嘉儀有份。有網民仲話好難揀，話要打和全部選嗮佢。
幫港發聲公佈最終嘅結果如下：
另外，幫港發聲亦宣稱「內定」咗我「最討厭的組合」同埋「我最討厭的歌曲」嘅得獎者，分別係Supper Moment同埋立法會議員梁美芬嘅《點解要攬炒》。部分網民回應結果，話所有得獎者係眾望所歸。網民對投票結果提出質疑偽造結果，因為一個使用者可以透過網路在不同裝置上多次投票。
史蒂芬米蘭

史蒂芬米蘭（Stephen Ira Miran）係美國嘅經濟學家，佢係美國哈德遜灣資本管理公司（Hudson Bay Capital Management）嘅高級策略師、資產管理公司 Amberwave Partners 嘅聯合創辦人、曼哈頓研究所嘅兼職研究員。  2024 年 12 月，當選總統當勞侵提名米蘭做經濟顧問委員會嘅主席候選人。

讀書
2005 年，米蘭喺波士頓大學畢業，主修經濟學、哲學同埋數學。2010 年，佢攞到哈佛大學嘅經濟學博士學位，師從馬田費斯坦 (Martin Feldstein) 。

財政部高級顧問
2020年至2021年，當史蒂芬姆欽做財政部長嘅時候，米蘭做佢嘅財政部經濟政策顧問。

私人企業
米蘭係哈德遜灣資本管理公司嘅高級策略師。

經濟顧問委員會主席
2024 年 12 月 22 號，當選總統當勞侵提名米蘭做經濟顧問委員會嘅主席候選人。

經濟觀點
米蘭對聯邦儲備局主席鮑威爾嘅 2020 年重大經濟刺激計畫嘅建議持批評意見。
2024年7月，米蘭同伊朗裔嘅美國經濟學家魯比尼（Nouriel Roubini）一齊寫咗一篇論文，指責財政部減少長期票據同埋債券嘅份額會降低收益率同埋延長通貨膨脹期。
謝晉元

謝晉元（1905年4月26號—1941年4月24號），係中華民國軍官，喺抗日戰爭期間畀汪精衛政權派員行刺身亡，獲追晉陸軍少將。佢係廣東鎮平出世嘅客家人。
艾納斯

艾納斯（阿拉伯文：نادي النصر السعودي‎）係沙地阿拉伯利雅得嘅職業足球球會，喺1955年成立，依家踢緊沙地職業足球聯賽。
四川

四川（粵拼：sei3 cyun1；西南官話：[sɿ˨˩˧tsʰuan˥˥]；客家話：Si-tshôn；普通話拼音： Sìchuān (幫手·有關)；郵政式拼音：Szechwan），簡稱川（cyun1）或蜀（suk6），喺中國中間偏西南地方。家下係中華人民共和國一個省，叫四川省，省會喺成都。四川歷史悠久、物產豐富、風光秀麗，所以被譽為「天府之國」。

史
北宋真宗咸平年間，佢哋將原本喺四川一帶嘅川峽路一分為四，設立益州路、梓州路、利州路和夔州路，合稱為「川峽四路」，簡稱「四川路」，四川個名就係咁嚟。

名勝
維基同享有多媒體嘅嘢：
四川（類）
四川有五樣嘢列咗做世界遺產，其中最出名係四川大熊貓棲息地。另外重有九寨溝風景區、峨眉山同樂山大佛。
丹保殊

丹保殊（英文：FC Den Bosch）係荷蘭公爵林一間職業足球球會，依家踢緊荷蘭乙組足球聯賽。
伍俊達

伍俊達（Roy Ng Chun Tat，1962年—），香港親中派政治人物兼商界人士，香港東莞市(港澳)政協，香港總商會理事，香港城市大學教授、香港貨品編碼協會主席，暉星(香港)有限公司主席及行政總裁，清晰醫療集團控股有限公司顧問兼薪酬委員會成員。香港佢畢業於柏克萊加州大學，畢業後加入多間國際上市公司，包括 The Body Shop、Ecko Unltd. 等。佢主張愛國者治港。

選舉經歷
喺2021年8月，佢當選成為香港特别行政區選舉委員會商界（第一）委員。 之後佢喺李家超無提政綱嘅情況下，有份提名李家超參與2022年香港行政長官選舉。
登地聯

登地聯（英文：Dundee United F.C.）係蘇格蘭登地一間職業足球球會，依家踢緊蘇格蘭超級足球聯賽。
馬克白

《馬克白》（粵拼：maa5 haak1 baak6；英文：Macbeth）係英格蘭劇作家莎士比亞喺 1606 年嗰陣寫嘅一齣悲劇，亦係佢四大悲劇其中一套。呢齣劇個故仔背景設定係設喺蘇格蘭，情節講到主角馬克白受野心蒙蔽，同佢老婆聯手暗殺國王篡位，但係佢嘅呢一個決定，最後令佢陷入萬劫不復嘅境地。

嗌法
《馬克白》呢齣劇個呔圖係主角個名。
齣劇又有叫《馬克白嘅悲劇》（The Tragedie of Macbeth）。
呢齣劇背景設定設喺 11 世紀嘅蘇格蘭。蘇格蘭人嘅姓氏成日都會以 Mac 開頭：Mac 近似粵拼 mek6，用漢字嘅話通常會用馬或者麥嚟對應；呢三個羅馬字母表示嘅，係蓋爾文入面嘅一個常見詞頭，意思係仔噉解，而 MacXXX 意思係指 XXX 個仔。劇中有多位角色都係個姓以 Mac 做開頭嘅，例如係馬克德夫。

情節
身為主角嘅馬克白，原本係一位好受人尊敬嘅將軍，有一日佢同佢嘅戰友班郭（Banquo）遇到三個巫婆，巫婆作出預言，話馬克白將會成為國王，同時班郭唔會成為國王，但係班郭啲子孫會。及後馬克白將單嘢講咗畀佢老婆（馬克白夫人）聽，兩公婆傾吓傾吓開始心生野望，就暗殺國王，第二朝效忠國王嘅爵士馬克德夫（Macduff）發現國王嘅屍首。已故國王個大仔馬爾康（Malcolm）驚暗殺佢父皇嘅人跟住會嚟暗殺佢，於是就靜靜雞逃走。經過一輪哄動之後馬克白夫婦趁住權力真空畀馬克白坐上皇位—巫婆嘅預言應驗咗。
巫婆：「馬克白會做皇帝！班郭嘅子孫會成為皇帝！」巫婆：「馬克白會做皇帝！班郭嘅子孫會成為皇帝！」
馬克白做咗國王，開始懷疑先前嘅戰友會同佢爭皇位，尤其係班郭（因為巫婆預言話班郭嘅子孫會做國王），仲派出刺客殺死班郭，不過班郭嗰個十幾歲嘅仔菲里昂斯（Fleance）就走甩咗。馬克白驚菲里昂斯會返嚟謀佢個皇位，及後又見到班郭嘅怨靈出現，變到越嚟越偏執，再去搵巫婆求教，巫婆作出預言，話冇任何由女人嗰度生出嚟嘅人可以傷害馬克白。馬克白諗住世上所有人都係由女人嗰度生出嚟嘅，就表示自己穩如泰山，於是就繼續佢嘅「大業」，派人去殺馬克德夫嘅家眷。
殺到咁上下，馬克白班敵人終於出手反攻，而帶頭嘅係馬爾康，仲有係啱啱知老婆仔女死咗、滿心悲憤嘅馬克德夫，同時馬克白夫人因為極度內疚而自殺，馬克白完全陷入瘋顛狀態，佢以為自己無敵，就親自上陣面對馬克德夫嘅人馬進攻。打吓打吓，馬克白嘅部隊開始敗退，但係馬克白依然唔肯認輸，仲一路同馬克德夫單挑一路大大聲講：
「呢個世上，冇任何由女人嗰度生出嚟嘅人可以傷到我！」
點知馬克德夫就答：
「我出世嗰陣... 係唔合時噉畀人由阿媽嘅肚嗰度扯出嚟嘅（指剖腹生仔）。」
馬克白知自己誤解咗巫婆講嘅嘢，但依然唔肯投降，仲發爛渣。最後結局係，馬克德夫殺死馬克白，並且斬咗佢個頭落嚟。
而到咗今日（今日係指莎士比亞嗰個時代），蘇格蘭王占士六世就係菲里昂斯嘅後代。班巫婆所作出嘅預測，由始至終都完全準確。

名句
呢幅畫描繪想象中嘅馬克德夫。佢被指係喺多方面映襯咗馬克白：進入瘋狂狀態嘅馬克白對老婆自殺不以為然，同能夠感受喪妻喪子之痛嘅馬克德夫成鮮明對比。
巫婆嘅預言：
"Be bloody, bold, and resolute. Laugh to scorn
The power of man, for none of woman born
Shall harm Macbeth."
「做一個染血、大膽同有決心嘅人啦。大笑住噉蔑視
人嘅力量啦，因為冇任何由女人生出嚟人
可以傷害得到馬克白。」（粵語意譯）
馬克德夫得知佢老婆仔女畀馬克白殺死咗：
馬克德夫：
"He has no children. All my pretty ones,
Did you say all? O hell-kite, all?
What, all my pretty chickens and their dam.
At one fell swoop?"
馬爾康：
"Dispute it like a man."
馬克德夫：
"I shall do so,
But I must also feel it as a man."
（粵語意譯如下）
馬克德夫：
「佢（馬克白）冇仔女。我嗰班可愛嘅仔女，
你頭先話全部？噢，天呀，全部？
我嗰班可愛嘅雞仔同埋佢哋個阿媽，
一吓過全部殺晒？」
馬爾康：
「似個男子漢，同佢打返場啦！」
馬克德夫：
「我會噉做，
但我亦要似個男子漢噉感受（呢股喪妻喪子之痛）。」
馬克白得知佢老婆自殺死咗：
"She should have died hereafter.
There would have been a time for such a word.
「佢遲早都會死㗎啦。
如果係另一日（我）會有時間講句嘢（哀悼佢）嘅。」（粵語意譯）

主題
兩位 19 世紀嘅演員扮馬克白夫婦。
一般認為，呢齣劇最重要嘅主題係講緊「人畀自己嘅野心沖昏頭腦，最後落得悲慘下場」：喺西洋嘅戲劇傳統當中，悲劇嘅典型格局係講主角份人性格上有唔少優點，但係就有某一樣大缺憾（悲劇缺憾），佢嘅呢個缺憾搞到佢做出一個錯誤嘅決定，而呢個決定最後令到佢永不翻身；喺呢套標準之下，《馬克白》係一齣幾典型嘅悲劇—主角馬克白原本係一位好受敬重嘅將軍（有唔少優點），但係佢個人太有野心（悲劇缺憾），呢個缺憾令佢走去暗殺國王（錯誤嘅決定），跟住隨之而起嘅一連串事件搞到佢悲劇收場。於是成個故仔就道出「人太有野心會招致悲慘下場」噉嘅主題。
登地足球會

登地足球會（英文：Dundee F.C.）係蘇格蘭登地一間職業足球球會，依家踢緊蘇格蘭超級足球聯賽。
窩嘜

窩嘜（英文：Walmart，紐交所：WMT），國語譯沃爾瑪，係總部喺美國嘅國際連鎖超級市場集團，1962年開張，而家已經喺全球28個國有超過萬一間舖頭，用營業額計係全世界最大嘅公司。
阿爾堡足球會

阿爾堡足球會（英文：AaB Fodbold）係丹麥阿爾堡一間職業足球球會，依家踢緊丹麥超級足球聯賽。
森彼連

森彼連（英文：MFK Zemplín Michalovce）係斯洛伐克米哈洛夫采一間職業足球球會，依家踢緊斯洛伐克超級足球聯賽。
哥白尼21

《哥白尼21》（日文：コペル21），係日本公文式發行嘅兒童科學雜誌，喺1983年4月創刊，1993年3月停刊。臺灣繁體中文版係由新學友書局代理。
培靈奮興大會

培靈奮興大會係香港華人基督教聯會1995年開始每年舉辦嘅基督教聚會，透過資深講員深入講解《聖經》，目的係加深信徒對自己信仰嘅根基。咁多年嚟都一直由華人擔任講員，近年都係安排由11月1號至7號，一連七晚喺尖沙嘴浸信會舉行。
化學能

化學能，係一種能量嘅形式。佢通常係喺電池和食物裏面。會電死你
國會廣播

國會廣播（韓文：국회방송／國會放送；英文：National Assembly Television，縮寫NATV），係大韓民國嘅國營有線電視頻道，用嚟播放大韓民國新聞及國會嘅立法活動。特點係冇商業廣告。
以前每日朝早6點至第二日凌晨2點播出20小時，但係由2010年11月開始24小時播出。

史
1988年6月1號：修訂《國會法》，為國會事務廣播建立法律基礎。
1991年12月1號：制定《國會事務廣播規則》。
1992年10月1號：組成國會指導委員會廣播審議小組委員會。
1993年3月1號：制定《國會事務廣播基本計劃》。
1994年9月1號：舉辦國會事廣播公聽會。
1995年5月1號：舉行「國會廣播」設施竣工儀式，並舉行國會現場試播。
1998年10月1號，喺第198屆國會預算解決特別委員會現場直播。
2002年11月1號，確保「國會廣播」專用頻道，運營研究小組（TFT）推動運營計劃。
2003年9月1號，國會指導委員會批准「國會廣播」專用頻道，申請指定廣播頻道用戶（PP）同公共頻道。
2003年10月1號，韓國廣播委員會頒發PP註冊證書。
2003年12月1號：被韓國廣播委員會選為公共頻道。
2004年5月24號，正式國會廣播開播。
2010年11月1號，開始24小時廣播。
2013年1月1號，高清電視廣播開始。
湯文亮

湯文亮（Jacinto Tong）係香港生意人，紀惠集團副主席及行政總裁。

早年生涯
湯文亮後生跟過澳門賭王傅老榕、傅三夫人等人學賭技同埋賭場管理。1966年澳門發生暴動，湯文亮去香港浸會書院讀化學，讀咗一年就同屋企人去加拿大讀書。
佢學成之後返咗香港，跟姐夫廖烈正學做生意，而廖烈正本身係廖創興銀行嘅家族成員。去到1976年，佢同佢家姐廖湯慧靄、細佬湯子亮一齊創立咗紀惠集團。佢名義上係集團創辦人之一不過主要營運者係佢家姐，因佢本人除賭技外並無其他專長，只憑家姐餘蔭先可當個掛名主席。

政治立場同爭議
湯文亮曾經多次發表一啲親中嘅政治觀點，有時會混雜假新聞，佢又喺中美貿易戰經常喺報紙專欄撰文力撐中國，呢啲亦同環繞佢嘅爭議有唔少關係。

針對《香港人權及民主法案》嘅言論
喺2020年3月9號，美股大幅下跌，湯文亮喺個人社交網站嗰度話，係因為佩洛西為咗幫香港社運人士而推出《香港人權與民主法案》所致，結果引起網民唔少批評，而美股股價亦喺第二日反彈。另外，佢又曾經喺2020年3月10號話，如果美國喺半年內實施人權法，佢就「將個file吞落肚」。去到8月7號，美國宣布制裁11名侵犯香港人權自由嘅中港官員，佢就話制裁無關人權法，叫人唔好話佢輸，於是佢從此得到「快勞湯」嘅名稱 (「快勞」即係英文「file」嘅港式粵語讀法)。

否認新疆維吾爾族人人權問題
喺2021年3月29號，佢喺地產資訊網發表文章，否認新疆維吾爾族人種族滅絕問題，又話佢哋喺棉花田工作全部都係自願，唔係被逼奴役，歐美政府話幫佢哋其實係害咗佢哋。佢仲話，美國搵唔到證據證明新疆維吾爾族人種族滅絕嘅問題。

發佈17萬BNO移英港人回流假新聞
喺北京未經香港人同意強行訂立《港版國安法》之後，英國政府推出咗BNO簽證幫助香港人。湯文亮喺2023年4月發佈假新聞，話有17萬香港人攞住簽證之後回流，但之後被事實查核實驗室嘅人查證講法唔正確。
今天只做一「健」事

《今天只做一「健」事》（英文：A Daily Dose of Well-being）係香港Makerville製作嘅資訊節目，由2024年2月12號到10月25號逢禮拜一到五19:30-20:00喺香港電視娛樂ViuTV播，節目用「身、心、靈」嘅健康做主題。

節目環節
每個禮拜唔同日子都有唔同主題。

節目調動
2024年2月28號：由於19:30-20:30直播《財政預算案論壇》，嗰日暫停播出。
2024年7月29號到8月2號同8月5號到9號：由於原時段直播《巴黎奧運火拼時刻》，嗰日暫停播出。
2024年10月2號：由於19:00-20:30直播《香港同胞慶祝中華人民共和國成立七十五周年文藝晚會》，嗰日暫停播出。
2024年10月16號：由於19:00-20:00直播《施政報告論壇》，嗰日暫停播出。
鄧洢玲

鄧洢玲（粵拼：dang6 ji1 ling4，英文：Elaine Tang，1984年5月22號—），綽號阿旦，原名鄧伊玲，亦用過藝名鄧伊鈴，係香港now TV兼viuTV藝員，之前係模特兒，曾經拍過好多廣告。

簡歷
鄧洢玲本來係施念慈旗下嘅模特兒。2011年底，鄧洢玲參加now TV搞嘅「CEO 選拔賽」入到總決賽，最後攞亞軍，之後正式加入now TV，主要幫Now觀星台做主持。2016年開始，佢兼埋viuTV嘅工作，參加嘅節目包括真人騷節目《G-1格鬥會》做打女。
劉冠之

劉冠之（英文：Cinzia Lau，1994年2月21號—），係香港女演員。
佢2024年參加ViuTV戲劇選秀真人騷《選角》入到24強後止步。
賴焯欣

賴焯欣（英文：Lai Cheuk Yan，2004年—），綽號T-Yan，係香港女演員。
佢2024年參加ViuTV戲劇選秀真人騷《選角》入到24強後止步。
蘇焯楠

蘇焯楠 （2000年—），係香港男演員。
佢2024年參加ViuTV戲劇選秀真人騷《選角》入到24強後止步，最後獲得最佳進步演員。
鄺寶瑤

鄺寶瑤（英文：Kwong Po Yiu，2002年—），綽號KK，係香港女演員。
佢2024年參加ViuTV戲劇選秀真人騷《選角》入到24強後止步。
陸維德

陸維德（英文：Wade Luk，2001年—），係香港男演員，喺鄭中基旗下網絡頻道「機動電視台」2023年舉辦演員訓練班「機動兵工廠」學生之一。
佢於2024年與「機動娛樂」完約之後參加ViuTV戲劇選秀真人騷《選角》入到24強後止步。
郭家裕

郭家裕（英文：KaYu Kwok，2004年—），係香港男演員。
佢於2024年參加ViuTV戲劇選秀真人騷《選角》入到24強後止步。
中國對香港恩賜東江水謠言

自1964年起，香港就同廣東省簽訂咗購買東江水協議，但條件係供水額度超唔得少，香港唔要都唔得，而且比起深圳、澳門買水價，甚至係新加坡海水化淡嘅成本貴好多。不過，就有啲中共網民同埋香港親中共派散播謠言，話東江水係中國對香港恩賜嘅謠言，亦有人認為呢份協議係中國共產黨接管香港嘅政治戰略。

香港納稅人援共
1998年，香港向廣東省政府提供約23億港元免息貸款興建東深供水工程之東莞橋頭鎮直達深圳水庫封閉管道。1999年广东国际信托破產，即中共史上最大宗国有企業破產，當時，東江水業務被注入粤海投资，挽救了粤海免受拖連。

協議相關嘅爭議
喺呢份協議入面，供水額度只能夠多唔能夠少，香港唔要都唔得，就連2009年華南旱災，香港自願減少供水，中國黨企業都以「商業合約」為理由，完全拒絕減少供水。
2007年至2012年間，香港政府甚至因為用唔晒東江水而將30億港元嘅水排咗入大海。而2012年至2014年間，香港買東江水嘅費用高達112億人民幣，係深圳買水價嘅五至六倍，甚至貴過新加坡海水化淡嘅成本十倍以上。粵港供水業務賺取利潤超5成，引起唔少人批評，包括認為「高價、低質、暴利」，香港《信報》調查指出香港人買水比內地其他地區或新加坡貴得離譜。
中國官媒新華社喺2019年8月有一篇文章提到《海水淡化解決「乾渴」問題》，當中講到由於技術先進，新加坡已經將海水淡化成本降到每立方米0.49美元，比起香港買水價格低好多。

外間討論
有親中共派人士如蔣麗芸曾公開訓斥港人，認為飲東江水應該「感恩」，但就引起不少反感，例如張敬軒喺社交媒體抽水諷刺。另外，喺近年中港關係惡化之下，有內地網民提出收回東江水，而香港本土派亦討論自主供水，甚至探討用海水化淡嚟取代東江水，希望減少對內地嘅依賴。時事評論員林忌亦提到以色列嘅海水化淡技術，其中包括開設全球最大海水化淡廠嘅和記水務，老闆就係香港嘅李嘉誠，香港人根本唔缺技術，係中共為咗壟斷香港嘅資源供應，多年來一直反對香港水源自主，特別是海水化淡。

認為唔應該收錢先供水嘅觀點
聯合國亦已經通過將飲用潔淨水定為基本人權嘅議決，並承認水作為一項人權一種法律權利，而唔係一種商品，或者係一種具施捨性質嘅服務。
時事評論員林忌認為，如果香港係中國嘅一部分，咁樣一個國家供應食水俾自己人民係天經地義。
凍結衝突

凍結衝突 (英文：Frozen Conflict) 係一個喺國際關係嘅概念，代表一個已經停咗打仗但係又沒和約嘅衝突。所以，呢些衝突可以喺任何時間再開始，令情況非常不穩定。
呢個字眼通常都用喺後蘇聯衝突嘅情況，但係其實喺世界上好多不同嘅衝突都一樣適用。因爲呢些衝突都沒正式嘅結束，所以事實上嘅情況，同每邊所聲稱嘅立場可能不吻合。例如，南韓同北韓兩邊都話自己控制成個朝鮮半島，但係實請只係每邊控制一半，仲有一條南北韓非軍事區嚟分清楚界綫。
凍結衝突有時會創立一些有限國際承認國家，例如俄格戰爭之後嘅阿布哈茲同埋南奧塞梯，佢哋分別都只係由5個聯合國成員國所承認。
萊茵－普法茨

萊茵－普法茨（德文：Rheinland-Pfalz，又譯萊茵蘭－普法茨、萊茵地區－普法茨），係德國西南面嘅一個聯邦州，首府美因茨。
卑詩新民主黨

卑詩新民主黨（英文：British Columbia New Democratic Party，簡稱BC NDP）係加拿大新民主黨嘅省級新民主黨之一。2001年省選嘅時侯，俾卑詩自由黨取代成為執政黨。而家嘅黨魁係尹大衛。喺2009年5月省選中得到41%嘅選票同38個省議會議席，不過贏唔到卑詩自由黨，唔能夠再次成為執政黨。
楊倩玉

楊倩玉（英文：Yang Qianyu，1993年3月7號—）係香港女單車手，參與場地單車項目。佢喺遼寧出世，2011年加入香港單車代表隊。2017年第13屆全運會（中文：中华人民共和国第十三届全国运动会），佢同隊友逄瑤喺女子場地單車麥迪遜賽贏到香港隊第一嚿金牌。
葉玉如

朱葉玉如，SBS，MH，JP（英文：Nancy Chu Ip Yuk-yu），通常用葉玉如（英文：Nancy Y. Ip）作學術出版，係香港神經科學家、現任香港科技大學校長，香港親中派政治人物，第十三屆港區全國人大代表。

選舉經歷
喺2021年9月，佢成為香港特别行政區選舉委員會委員(港區全國人大代表)。 2022年，佢喺李家超無提政綱嘅情況下，有份提名李家超參與2022年香港行政長官選舉。